钦定古今图书集成/明伦汇编/闺媛典/第328卷 > 双节堂 前人
## 钦定古今图书集成/明伦汇编/闺媛典/第328卷 > 双节堂 前人

奉化李公复祖母沈，年二十，生子七月而寡。子既长，沈为娶兄女为妇，生二子亦寡。长公达，次即复。今皆已老。故额“其堂” 云。

凤嘴鸾胶难续弦，双龙镜破难再圆。阿婆二十已守
节，新妇哭夫方少年。大儿娇啼母心苦，小儿十月安
知父。破窗风雨来早秋，夜绩灯前共相语。山头松柏
摧为薪，山前翁仲亦成尘。红颜憔悴垂白发，生死不
惭泉下人。